**1/2023 (IV.17.) MÜK szabályzat**

**az ügyvédi tevékenységet gyakorlók névhasználatának részletes szabályairól szóló 5/2017. (XI. 20.) MÜK szabályzat módosításáról**

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 2. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat és Országos Alkalmazott Ügyvédi Tagozat véleményének kikérésével

a következő szabályzatot alkotja:

1. Az ügyvédi tevékenységet gyakorlók névhasználatának részletes szabályairól szóló 5/2017. (XI. 20.) MÜK szabályzat 7.4. pontja helyébe az alábbi rendelkezés lép:

***„7.4. A***

***a) jelen szabályzat 6.6.1-6.6.6. pontja a hivatkozott pontok hatályba lépését megelőzően rendelkezésre bocsátott,***

***b) kamara elnevezésének megváltozása a kamara korábbi elnevezését tartalmazó***

***szárazbélyegző érvényességét, használhatóságát nem érinti.”***

***2. Ez a szabályzat a Magyar Ügyvéd Kamara honlapján történő közzétételét követő napon lép hatályba és a hatálybalépését követő napon hatályát veszti.***

Budapest, 2023. április 17.

**Dr. Havasi Dezső Dr. Holczer Ferenc  
 elnök főtitkár**